Adwynt (łać. "adventus" - przijście) – to je we krześcijaństwie ôkres, kery poprzedzo Gody a trwo ôd piyrszych niyszporōw sztwortyj niydzieli przed Godōma aże po Wilijo. Je to ôkres, kery spōmino ô przijściu nazod Kristusa a je tyż pamiōntkōm jygo narodzynio. We adwyńcie ksiynżyńcia ôblyczōne sōm do mszy we ôrnaty lilowyj farby, co je symbolym pokuty a przigotowanio na jedno ze nojwożnijszygo fajrowano - Gody. We Ślōnsku a we Polsce ôdprowio sie we adwyńcie poranne msze mianowane roratōma, kere sōm ku czci Maryje, na pamiōntka tygo, co przijyna uōna nowina ôd archanioła Gabryjela, kery ji zwiastowoł, co porodzi Bożygo Syna. We piyrszo niydziela adwyntu mo anfang we Kościele rzimskokatolickim rok liturgiczny.